Komarci

**Komarci** (Culicidae) su porodica kukaca koja je svrstana u red dvokrilaca.

Porodica ima oko 40 rodova i obuhvaća oko 31.000 vrsta. Razvili su se prije oko 170 milijuna godina.

## Rasprostranjenost
Komarci nastanjuju sva područja na svijetu, osim polarnih područja, pustinja i područja viših od 1500 metara N/m, ali najčešće u blizini vode, neovisno o njenoj veličini i kvaliteti. No, različite vrste žive u vrlo različitim područjima.

Veliki su od 0,3 do 2 cm. Zbog svoje male građe u mogućnosti su naseliti vrlo nepristupačna staništa. Imaju usko tijelo, grbava prsa, vitke noge. Spada u opasnije štetočine jer prenosi malariju, groznicu i druge bolesti. Ženke komarca nakon oplodnje moraju sisati krv jer za izgradnju jajašaca trebaju proteine. Inače se oba spola hrane nektarom i sokovima voća, koji ne sadrže protein.

## Građa tijela
* Glava - usni organi, osjetila, složene oči i ticala
* Prsa - noge i krila - organi za kretanje
* Zadak - organi za probavu, izlučivanje i razmnožavanje

## Spolni život
Čim se izlegu, odrasli mužjaci nakon kratkog vremena formiraju svoj novi roj. Roj je kod komaraca skupina mužjaka koji se vrtložno kreću gore dolje. U takav novoformirani roj komaraca ulijeće ženka i oplođuje se sa odabranim partnerom. Kod pojedinih vrsti komaraca oplodnja se odvija u zraku, ali ipak većina vrsti za oplodnju izabere neko mirno skrovito mjesto.
## Let
Proučavajući let komaraca znanstvenici su utvrdili da postoje tri različita leta komaraca: migratorni, apetitivni i konzumatorni let.
## Rojenje
Rojenje je vrlo specifično ponašanje kukaca i njihov je način opstanka i širenja vrste. Za rojenje svakoj zajednici kukaca potrebno je uskladiti neke od uvijeta, a kod komaraca su: stanje aktivnosti komarca, prostorni odnosi, svjetlost, vjetar, zvuk, zajednica različitih vrsta komaraca te temperatura i vlažnost. Stanje aktivnosti je najznačajniji uvjet komaraca da formiraju roj.

## Nova vrsta u Hrvatskoj
*[[Aedes albopictus]]* (Skuse, 1894.), odnosno azijski tigrasti komarac, vrsta je komaraca čije se širenje u svijetu pažljivo prati u otprilike posljednjih dvadesetak godina. Azijski tigrasti komarac prisutan je i u Hrvatskoj otprilike od 2004. godine. Vrlo se naglo širi i prilagođava novim prostorima, zdravstveno značajan kao molestant – napasnik i kao potencijalni prijenosnik različitih arbovirusa i parazita, azijski tigrasti komarac izaziva zabrinutost svih javnozdravstvenih i znanstvenih ustanova.

## Zimovanje
Kukci nepogriješivo predosjećaju dolazak zimskih dana prije svega kraćim trajanjem dnevne svjetlosti, nižih noćnih i dnevnih temperatura i slično, ovisno o vrsti. Većina vrsta komaraca zimu prezimljuje u stadiju jajašaca. Ženka zadnje generacije prije zime mora pomno odabrati mjesto polaganja zimskih jaja koja moraju osim vremenskih neprilika biti sačuvana i od eventualnih neprijatelja.

## Sistematika
Ovo je samo izbor bolje poznatih rodova i vrsta:
* Malarični komarci (Anopheles)
** Gambijski malarični komarac (*Anopheles gambiae*)
** Stephensov malarični komarac (*Anopheles stephensi*)
** *[[Anopheles maculipennis]]*
** *[[Anopheles claviger]]*
** *[[Anopheles plumbeus]]*
* Aedes
** *[[Aedes vexans]]*
** *[[Aedes sticticus]]* (u novije vrijeme i *Ochlerotatus sticticus*)
** *[[Aedes aegypti]]* (u novije vrijeme i *Stegomyia aegypti*) 
** *[[Aedes albopictus]]* (u novije vrijeme i *Stegomyia albopicta*)
** *[[Aedes mariae]]*
** *[[Aedes pullatus]]*
** *[[Aedes punctor]]*
** *[[Aedes leucomelas]]*
** *[[Aedes annulipes]]* (u novije vrijeme i *Ochlerotatus annulipes*)
** *[[Aedes cantans]]* (u novije vrijeme i *Ochlerotatus cantans*)
** *[[Aedes cinereus]]*
** *[[Aedes rossicus]]*
** *[[Aedes geniculatus]]*
* Culex
** *[[Culex pipiens]]*
** *[[Culex quinquefasciatus]]*
** Culex modestus*
* [[Culiseta]]
** *Culiseta annulata*
** *Culiseta morsitans*
* [[Haemagoggus]]
* [[Mansonia]]
** *Mansonia richiardii*
* [[Ochlerotatus]]
* [[Psorophora]]
* [[Sabethes]]
* [[Toxorhynchites]]
* [[Verralina]]
** *Verralina Harbachius*
** *Verralina Neomacleaya*
** *Verralina Verralina''
* Wyeomyia
* Zeugnomyia

## Reference

* European Mosquito Bulletin 

## Povezano
* Kukci

## Vanjske veze